google/wiki40b huggingface dataset:
גלעד ארדיטי

ביוגרפיה

נולד בקיבוץ יראון. בוגר בית הספר החקלאי כדורי. במהלך שירותו בצה"ל שירת כלוחם בחטיבה 188 בחיל השריון, יצא לקצונה, וכיום משמש סרן במילואים באותה חטיבה. 
במהלך לימודיו האקדמיים מילא ארדיטי מספר תפקידים באגודת הסטודנטים של אוניברסיטת תל אביב, ביניהם ראש המחלקה האקדמית וראש מחלקת מנהל ורווחה. במהלך המחאה החברתית בשנת 2011, הוביל את פעילות השטח של הסטודנטים בתל אביב, ויזם את מהלך החרמת רשת שופרסל כאקט מחאה על יוקר המחיה ברשתות השיווק. בשנת 2012 נבחר ארדיטי לתפקיד יו"ר האגודה. בתקופת כהונתו הוארכה חופשת הסמסטר באוניברסיטה מארבעה לשישה שבועות, כך שמועדי ב' יתקיימו במהלך החופשה ולא באמצע תקופת הלימודים בסמסטר ב', הוקם מרכז היזמות  StarTAU, כמו גם מועדון הצרכנות מבוסס כרטיס האשראי TAU, אשר משרת את הסטודנטים ואת סגל האוניברסיטה, והוקם הפאב הסטודנטיאלי בקמפוס - החוג הצפוני. 
בנובמבר 2014 נבחר ארדיטי ברוב קולות לתפקיד יושב ראש התאחדות הסטודנטים והסטודנטיות בישראל. מתוקף תפקידו זה כיהן גם כחבר במועצה להשכלה גבוהה. 
במהלך כהונתו עסק רבות בשינוי עומק של מערכת ההשכלה הגבוהה, כך שתתאים עצמה לאתגרי העתיד ותהיה רלוונטית ומשמעותית לסטודנטים. כמו כן, בתקופת כהונתו יצאו אל הפועל מספר פרויקטים שנועדו לקדם עשייה חברתית ובנייה כלכלית עתידית עבור הסטודנטים, ובהם: עמותת "תוצרת הארץ", שמיישבת בתשע ערים בישראל סטודנטים שמטרתם לעזור בקידום העיר, "הבית האקדמי", שמטרתו לאפשר לסטודנטים דריסת רגל בשוק הנדל"ן ואפשרות לרכוש דירה ראשונה עם הון עצמי מוגבל, "MILGAPO" שבאה לטייב קבלת מלגות עבור סטודנטים והסדר פנסיה ארצי לסטודנטים בשיתוף עם מיטב דש. בנוסף, חוק זכויות הסטודנט תוקן ולראשונה נכללה בו הכרה בהתאחדות הסטודנטים הארצית כארגון היציג של הסטודנטים בישראל.
כיום ארדיטי הוא שותף מייסד ו-COO בחברת "אליס", המפעילה מנוע חיפוש לטיסות. 
ארדיטי מתגורר כיום בקיבוץ כפר החורש שבעמק יזרעאל, נשוי ואב לילד. הוא בוגר תואר ראשון בכלכלה ופסיכולוגיה ותואר שני במדיניות ציבורית, שניהם מאוניברסיטת תל אביב.
פליקס לוין

ביוגרפיה

פליקס לוין השתתף מספר פעמים באליפויות של אוקראינה הסובייטית בסוף שנות ה-80 של המאה ה-20. במהלך שנות ה-90 של המאה ה-20 הוא השתתף בתחרויות בינלאומיות. 
בשנת 1998 לוין היגר לגרמניה. הוא ממשיך להשתתף בתחרויות ומספר פעמים עלה לפודיום. בשנת 2000 הוא חלק את המקום ה-1–2 עם דניאל פרידמן בתחרות שנערכה בגרמניה. בשנת 2007 הוא חלק מקומות 1–2 עם ארקדי רוטשטיין בתחרות שנערכה ביוון.
בשנת 2016 הוא ניצח בתחרות שנערכה באיטליה.
יחסי ונצואלה–קניה

היסטוריה

ונצואלה וקניה החלו ביחסים דיפלומטיים רשמיים בשנת 1970.
למרות שקניה בדרך כלל משתפת פעולה עם מדינות המערב, במהלך המלחמה הקרה היא הייתה חלק מהמדינות הבלתי-מזדהות.

שיתוף פעולה

שתי המדינות חתמו על הסכמים בתחום הפוליטי, הטכני, התרבותי והאנרגטי.

ייצוג דיפלומטי

לוונצואלה יש שגרירות בניירובי.
לקניה יש שגרירות בברזיליה, המשמשת גם כשגרירות בוונצואלה.

אירוע השגרירות בשנת 2012

בשנת 2012 נרצחה אולגה פונסקה, שגרירה ממלאת מקום של ונצואלה בקניה. המזכיר הראשון של השגרירות, דווייט סגראיי הואשם ברצח. ההנחה היא שהשניים נלחמו על הנהגת השגרירות.
במהלך המשפט התגלה כי בין היתר הוברחו סמים לקניה דרך השגרירות בוונצואלה.
נכון לשנת 2014 הרצח נותר בלתי פתור.
אורומיה (מחוז)

היסטוריה

בימי הביניים ועד 1991 היה חלק לחלק מהמחוז היסטורי, שוואה, שהיה חלק מהאימפריה האתיופית. המחוז נכלל במדינת אמהרה ולא במדינת אורומיה משום שהוא מוקף באמהרים.
פאטמה זוהרה זאמון

ביוגרפיה

זאמון נולדה בבורג' מנאייל בצפון אלג'יריה. לאחר שסיימה תואר ראשון באמנות באלג'יר (1985-1988), היא נסעה לפריז, שם היא סיימה תואר בקולנוע בסורבון בשנת 1995. היא מחלקת את זמנה בין אלג'יר לפריז, ועוסקת בכתיבה יצירתית, ציור וקולנוע.
Z'har, משנת 2009, הוא סרטה העלילתי הראשון של זאמון, והוא עוסק באלימות שהתרחשה באלג'יר בשנות ה-1990. ב-2005 היא הופקה את הסרט התיעודי הקצר La Pelote de Laine, וגם חיברה מספר ספרים, ביניהם Comment j'ai fumé tous mes livres ‏(2006). ב-2011, היא הפיקה שני סרטים, Combien tu m'aimes, סיפורו של עאדל הקטן המתמודד עם הגירושים של הוריו, וחי עם סבתו.
אליוט גולד

השנים הראשונות

גולד נולד בשם אליוט גולדשטיין בברוקלין, ניו יורק, נכדם של מהגרים יהודים ממזרח אירופה. אמו, לוסיל, מכרה פרחים מלאכותיים לחנויות, ואביו, ברנרד גולדשטיין, עבד בתחום הביגוד וההלבשה.

קריירה

גולד היה אחד משחקני הקולנוע האמריקאים הבולטים במחצית הראשונה של שנות השבעים. תפקידו המשמעותי הראשון בקולנוע היה בסרטו של פול מזורסקי "בוב וקרול וטד ואליס" (1969), לצדם של נטלי ווד, רוברט קאלפ ודיאן קנון. משחקו בסרט זיכה אותו במועמדות לפרס אוסקר לשחקן המשנה הטוב ביותר.
ב-1970 שיחק גולד באחד התפקידים הראשיים בסרטו של רוברט אלטמן "מ.א.ש". הסרט זכה להצלחה רבה, הפך עם השנים לסרט פולחן, והוליד בעקבותיו סדרת טלוויזיה מצליחה בעלת אותו שם. גולד גילם בסרט את דמותו של "טראפר ג'ון" מקנטייר, ועל תפקיד זה היה מועמד לפרס גלובוס הזהב ולפרס באפט"א. גולד המשיך לשתף פעולה עם אלטמן, והופיע בארבעה סרטים נוספים של הבמאי: "שלום לנצח" (1973) בו גילם את דמותו של הבלש פיליפ מרלו, "המהמרים" (1974), נאשוויל (1975) ו"השחקן" (1992) בו הופיע בתפקיד עצמו.
ב-1971 כיכב בסרט "המגע", סרטו דובר האנגלית הראשון של הבמאי אינגמר ברגמן. הסרט נחשב לאחד מסרטיו הפחות מוצלחים של ברגמן, שתיאר את גולד כשחקן שהיה קשה לעבוד איתו.
גולד הנחה את התוכנית "סאטרדיי נייט לייב" שש פעמים בין השנים 1980–1975.
הופיע במספר מחזות ומחזות זמר על במות ברודוויי ואוף-ברודוויי, בהם "אירמה לה דוס", "I Can Get It for You Wholesale" (שם פגש את ברברה סטרייסנד, שהפכה לאחר מכן לאשתו הראשונה) ו"רציחות קטנות".
בתחילת שנות ה-80 חלה האטה בקריירה שלו, לאחר כמה סרטים בהם השתתף בסוף שנות השבעים, שזכו לביקורות שליליות ונכשלו מסחרית. בעשורים שלאחר מכן הופיע בעיקר בתפקידי משנה בקולנוע ובתפקידי אורח בסדרות טלוויזיה. בשנים 1985–1984 כיכב בקומדיית המצבים "E/R" (לא סדרת הדרמה המצליחה בעלת אותו השם). הסדרה זכתה לרייטינג נמוך וירדה מהמרקע לאחר עונה אחת בלבד. הוא הופיע בתפקיד אורח בעשרים פרקים בסדרה המצליחה "חברים", בה גילם את דמותו של ג'ק גלר, אביהם של רוס ומוניקה גלר. בקולנוע, גולד זכה לשבחים מצד מבקרי הקולנוע על תפקידו כמאפיונר מזדקן בסרטו של וורן ביטי "באגסי" (1991). כמו כן הופיע בתפקיד משנה בסרט המוערך "אמריקה X" ‏(1998), ובתפקיד רובן טישקוף בסדרת סרטיו של סטיבן סודרברג "אושן 11" (2001), "אושן 12" (2004) ו"אושן 13" (2007). בנוסף שיחק בסדרה לאס ווגאס
כרמאי במשחקי פוקר.
הוא גם תרם את קולו לדיבוב מספר סדרות אנימציה, המפורסמת שבהן היא הסדרה זוכת פרס אמי של ערוץ דיסני "קים פוסיבול".
בשנים האחרונות הוא מכהן במועצת המנהלים של גילדת שחקני המסך.
באוקטובר 2009 ביקר בישראל, כאורח כבוד של פסטיבל הסרטים הבינלאומי בחיפה, שם שימש כיו"ר חבר השופטים בתחרות הקולנוע הישראלי העלילתי, וכן הוענק לו פרס הפסטיבל על מצוינות בקולנוע. בנוסף, נערכה לכבודו רטרוספקטיבה, בשם "שנות השבעים של גולד", במסגרתה הוקרנו מספר סרטים בהם השתתף.
הופיע כשחקן אורח בפרק החמישי של העונה הראשונה בסדרה 'שיטת קומינסקי' אשר הועלתה לשידור ב-16 בנובמבר 2018 בנטפליקס.

חייו האישיים

גולד היה נשוי שלוש פעמים, פעמיים מהן לאותה אישה: בשנים 1971–1963 היה נשוי לברברה סטרייסנד, ונולד להם ילד אחד, השחקן ג'ייסון גולד. בשנים 1976–1973 היה נשוי לג'ניפר בוגרט, ונולדו להם שני ילדים, בן ובת. השניים נישאו שוב ב-1979, אך נפרדו ב-1989.
גולד מצהיר על עצמו כבעל "זהות יהודית עמוקה מאוד".
פול ואלרי

קורות חייו

נולד בעיר החוף סֶט שבדרום צרפת, לאב שמוצאו מן האי קורסיקה ולאם מן העיר ג'נובה שבאיטליה. למד בבית הספר של מסדר הדומיניקנים, ואחרי כן בבית הספר התיכון בעיר מונפלייה. בשנת 1889 החל ללמוד משפטים באוניברסיטה של מונפלייה, ובאותה שנה פרסם את חרוזיו הראשונים בכתב עת שהופיע במרסיי. חרוזים אלה נמנים עם האסכולה של הסימבוליזם בשירה הצרפתית. בג'נובה, בלילה שבין 4-5 באוקטובר 1892 עבר מה שתיאר כ"משבר אישי קיומי עמוק", שהשאיר עליו את רישומו, והחליט להתכחש ל"אלילי הספרות, האהבה ואי הבהירות", כדי להתמסר לעיקר קיומו שתיאר כ"חיי רוח". פול ואלרי נהג לכתוב יומן במשך חמישים שנה, "מחברות" שבהן קיימת עדות להתחייבותו לעצמו להעלות על הכתב את הגיגיו בכל בוקר. הוא כתב בהומור: "אחרי שהקדשתי שעות אלה לחיי רוח, הרגשתי כי אני זכאי להיות סכל במשך כל שעות היום הנותרות".
ב-1894 עבר פול ואלרי להתגורר בפריז. ב-1900 נשא לאישה את ז'אנין גובילר שילדה לו שלושה ילדים. עבד כעורך ראשי במשרד המלחמה הצרפתי, והתרחק מכתיבה פיוטית כדי להכיר את עצמו ואת העולם הסובב אותו. הוא התרכז ב"מחברות", יומן אינטלקטואלי ופסיכולוגי שרובו יצא לאור רק אחרי מותו (1960-1957). ב-1917, בעיקר בהשפעת הסופר אנדרה ז'יד, פול ואלרי חזר לכתוב שירה ופרסם את קובץ שיריו "אלת הגורל הצעירה". ב-1920 יצא לאור שירו המפורסם "בית העלמין שלחוף הים", וב-1922 קובץ השירים "קסמים". ב-1925 נבחר לחבר האקדמיה הצרפתית. בהשפעתו של המשורר סטפאן מלארמה, פול ואלרי המשיך לייסד את שירתו על רגשותיו והשראתו. הוא הפך לאיש שיחם של ראש ממשלת צרפת רמון פואנקרה, של הפילוסוף והפסיכולוג אנרי ברגסון ושל הפיזיקאי אלברט איינשטיין. פול ואלרי שימש בתפקידים שונים בחיי התרבות של צרפת, וב-1933 נתמנה למנהל המרכז האוניברסיטאי שבעיר ניס. בתקופת הכיבוש סירב לשתף פעולה עם הנאצים ואיבד את תפקידו בניס. פול ואלרי נפטר שבועות מספר לאחר סיומה של מלחמת העולם השנייה ב-1945. על פי בקשתו של שארל דה גול הוא נקבר בעיר מולדתו סט, בבית העלמין שלחוף הים שעליו כתב את שירו המפורסם.
מועדון קרב (סרט)

עלילת הסרט

עלילת הסרט מתמקדת בקורותיו של גבר צעיר וחסר שם, המשמש כדמות המספר בסרט (מגולם על ידי אדוארד נורטון). הוא עובד כמתאם החזרות בחברת רכב, חי לבדו, ללא משפחה או חיי חברה, וסובל מנדודי שינה חריפים מאוד. הרופא שלו מסרב לרשום לו כדורי שינה וממליץ לו להתעמל ולנסות רפואה משלימה. כאשר הוא טוען שהוא סובל, הרופא יועץ לו ללכת לקבוצת תמיכה של קורבנות סרטן האשכים על מנת שיראה אנשים שבאמת סובלים. עקב כך הוא מתחיל לבכות במפגשים והשחרור של הבכי בקבוצת התמיכה מאפשר לו לישון בלילה. בעקבות כך הוא מחליט להצטרף לקבוצות תמיכה נוספות. לאחר שהוא מבחין במתחזה כמוהו במפגשים הללו בשם מרלה סינגר (מגולמת על ידי הלנה בונהם קרטר) הוא לא מצליח לבכות ובעקבות כך חוזרים אליו נדודי השינה.
באחת מטיסותיו מטעם העבודה הוא פוגש באופן מקרי באדם בשם טיילר דרדן (מגולם על ידי בראד פיט), אנרכיסט מסתורי אשר מייצר ומוכר סבונים למחייתו. לאחר שדירתו של המספר מתפוצצת באופן מפתיע הוא יוצר קשר עם טיילר ופוגש אותו במסבאה. טיילר מסכים לאפשר למספר לעבור להתגורר בביתו, בתנאי שהוא יכה אותו. המספר נענה לבקשתו של טיילר והשניים נלחמים זה בזה מחוץ למסבאה. לאחר מכן, המספר עובר לביתו המוזנח והרעוע של טיילר. בהמשך, השניים חוזרים למסבאה ונלחמים זה בזה בחניון המסבאה. השניים מצליחים לעורר עניין רב בקרב קהל גדול אשר מתאסף בחניון ובהמשך השניים מקימים 'מועדון קרב' - מועדון חברים סגור שחבריו נפגשים מדי לילה כדי לערוך קרבות אגרוף.
לאחר שמרלה לוקחת מנת יתר של קסאנקס היא ניצלת על ידי טיילר ובעקבות כך מתפתחת בין השניים מערכת יחסים מינית. טיילר מבקש מהמספר שלא ידבר לעולם עם מרלה עליו. תחת הדרכתו של טיילר, מועדון הקרב הופך ל"פרויקט חורבן" (Project Mayhem), אשר מתמסר לביצוע פעולות ונדליזם אנטי-קפיטליסטיות הרסניות ברחבי העיר. מועדוני הקרב הופכים לרשת עבור "פרויקט חורבן", ואילו המספר נותר מחוץ לפעילות הפרויקט. לאחר ויכוח, טיילר נעלם מחייו של המספר ולאחר שבוב (מתאגרף שלקה בסרטן האשכים והדמות הראשונה אותה פגש המספר במפגשי התמיכה, מגולם על ידי מיטלוף) - חבר ב"פרויקט חורבן" נהרג בעת ביצוע משימה, המספר מנסה לעצור את פעילות הפרויקט. בהמשך המספר מגלה כי מועדון הקרב גדל ונוספו לו סניפים רבים בכל ערי ארצות הברית, בהם החברים מזהים אותו כטיילר דרדן. בעקבות שיחת טלפון למרלה הוא מבין כי טיילר דרדן הוא למעשה האלטר אגו שלו עצמו אשר נוצר כתוצאה מאוטוסוגסטיה בעקבות רצונו להשתנות. טיילר מופיע בפניו ומסביר לו כי הוא שולט בגופו בזמנים מסוימים בחייו - כשהוא ישן, וכשהוא מדמיין שהוא נמצא עם טיילר, אך בעצם עושה את מה שטיילר עושה.
המספר מתעלף וכאשר הוא מתעורר הוא מגלה כי טיילר ביצע מספר שיחות טלפון בזמן שהוא היה מחוסר הכרה ומגלה כי דרדן מתכנן לפגוע בבנייני המשרדים הראשיים של מספר חברות אשראי הממוקמות במרכז העסקים הראשי של העיר, אותם טיילר מתכנן להשמיד במטרה לשבש את הרשתות הפיננסיות. המספר מנסה לנטרל את חומר הנפץ במרתף אחד הבניינים בעצמו. הוא מתעמת שם עם טיילר, וכתוצאה ממכה חזקה הוא מאבד את ההכרה ונלקח לקומה העליונה של בניין אחר על מנת שהוא יוכל לצפות ממנו בחורבן הממשמש ובא. המספר, אשר מוחזק על ידי טיילר באיומי אקדח, מבין פתאום כי הוא למעשה חולק את אותו הגוף עם טיילר ושהוא זה שמחזיק באקדח. בעקבות כך הוא יורה לתוך פיו והכדור עובר דרך הלחי שלו מבלי שהוא הורג את עצמו. אף על פי כן, נוצרת האשליה שדמותו של טיילר היא שנהרגת. לאחר זמן קצר, חברי "פרויקט חורבן" מובילים את מרלה אותה הם חטפו, אל המספר ומשאירים אותם לבד עומדים מול החלון הגדול ויחד השניים צופים, יד ביד, בהתפוצצות מרכז העסקים של העיר.
נאבין אנדרוז

ביוגרפיה

אנדרוז נולד בלונדון לאב איש עסקים ולאם פסיכולוגית, ששניהם היגרו מהודו. במהלך לימודיו בבית ספר תיכון התאהב אנדרוז במורתו למתמטיקה, ובראיון שנתן התוודה שהוא בטוח שאביו התבייש בו על כך.
אנדרוז חי עם בת זוגו ברברה הרשיי בלוס אנג'לס. יש לו שני ילדים מנשים שונות. אנדרוז חשף בעבר שהיו לו בעיות סמים ואלכוהוליזם הוא חובב מוזיקה ומנגן בגיטרה. אנדרוז למד משחק בלונדון. ב-2006 אנדרוז נבחר על ידי המגזין פיפל בתור אחד האנשים היפים ביותר בעולם.

קריירה

ב-1991 קיבל תפקיד בסרט "לונדון הורגת אותי". תפקידיו הבולטים ביותר עד כה הם בסרטים הפצוע האנגלי, פלאנט טרור ובסדרה אבודים בתור סעיד ג'ארה.
בשנת 2001 שיחק בסדרת הדרמה של ABC "החיה" בכיכובה של אליזבת מיטשל, שלא האריכה ימים וירדה לאחר 6 פרקים. 
ב-2013 שיחק כג'עפר הרשע בסדרה "ארץ הפלאות". בשנת 2018 שיחק בסדרת הדרמה המשטרתית "אינסטינקט" ב-CBS, בכיכובו של אלן קאמינג.
אימורו לוקמן

קריירה

לוקמן החל את קריירת המשחק שלו בעונת 2001/2002 בקבוצת פ.צ. ריאל ספורטיב הגאנאית. בעונת 2002/2003 הגיע לישראל ועבר לשחק בקבוצת מכבי נתניה, בה שיחק עד לאמצע עונת 2004/2005, עת עבר לקבוצת בני יהודה תל אביב.
בקיץ 2008 שוחרר מבני יהודה וחתם בקבוצה הקפריסאית פאפוס, ולאחר מכן שיחק בקבוצות נוספות בקפריסין וביוון. 
בינואר 2012 חזר לוקמן לישראל, כאשר חתם בקבוצת ליגת העל, הפועל ראשון לציון, אך לא הצליח לסייע לה להינצל מירידה לליגת המשנה.
לקראת עונת 2012/2013 חתם לארבע שנים בקבוצת הפועל עכו, אך שוחרר מהמועדון לאחר חצי עונה. ב-5 בפברואר 2013 חתם בקבוצת בני סכנין.
ביוני 2013 חתם בקבוצת הפועל פתח תקווה מהליגה הלאומית, ולאחר עונה אחת העפיל עם הקבוצה לליגת העל.
בקיץ 2014 חתם בהפועל בני לוד, ולאחר שתי עונות חזר להפועל פתח תקווה.
הוברטוס, נסיך הכתר של סקסוניה-קובורג-גותה

ביוגרפיה

הוברטוס נולד ב-16 בספטמבר 1975 בהמבורג, והוא בנם הבכור של אנדראס, נסיך סקסוניה-קובורג-גותה וקארין דאבלשטיין, בתם של אדולף וילהלם מרטין דאבלשטיין ואירמה מריה מרגרטה קאלזן. הוא למד משפטים באוניברסיטת וירצבורג מ-1997 עד 1999, ולאחר מכן הוא למד בבית הספר לכלכלה של לונדון משנת 1999 עד 2000 ובאוניברסיטת מינכן משנת 2000 עד 2003.
הוברטוס עבד כעורך דין בבנק בניו יורק המתמחה בניהול נכסים.
בתחילת 2012 הוא חזר מניו יורק לקובורג, שם הוא חבר במועצת המנהלים המשפחתית - "Stiftung der Herzog von Sachsen-Coburg und Gotha'schen Familie".
ג'וליוס רוזנוולד

רקע

נולד בספרינגפילד (אילינוי) בשנת 1862 להורים ממוצא יהודי-גרמני. נשלח על ידי הוריו לניו יורק לעבוד עם דודו בתחום הסחר בבגדים. רוזנוולד פתח עם אחיו מוריס עסק בתחום, אשר לא צלח בעקבות המיתון של שנת 1885.

קריירה

עבר עם אחיו לשיקגו, ושם פתחו יחד עם בן דודם, ג'וליוס וייל, חברה לסחר בבגדים שזכתה להצלחה כלכלית. בשנת 1895 רכש חלק מהשליטה בחברת הסחורות סירס ורובוק (Sears, Roebuck & Company), ונעשה למנהל הכללי שלה עד 1924, אז הפך ליושב ראש הדירקטוריון. בתקופה בה ניהל את החברה, התרחבה פעילותה העסקית, והיא פתחה מספר חנויות כלבו. הונו של רוזנוולד נאמד ב-400 מיליוני דולרים.

פילנתרופיה

רוזנוולד ביקש לעצמו עשייה משמעותית עם ההון העצום שצבר. הוא הושפע עמוקות משיעורי המוסר של הרב אמיל ג'. הירש משיקגו והתחיל ליישם את ניסיונו העסקי בתחום הפילנתרופיה, בהתחלה בתמיכה בארגוני רווחה יהודיים.
בשנת 1910 רוזנוולד קרא את ספרו של בוקר וושינגטון "לגדול מתוך העבדות" ונסע לפגוש את וושינגטון בטסקיגי, אלבמה. רוזנוולד הזדעזע מתנאי החיים של האפרו-אמריקאים בדרום, וכתב "האימה שבאפליה גזעית פוגשת את היהודי בעוצמה רבה יותר מאשר לבנים אחרים, בשל מאות שנים של רדיפה שממנה סבלו, ועדיין סובלים, היהודים".
רוזנוולד תרם מיד כסף לרכישת נעליים לסטודנטים נזקקים, אבל בתוך שנתיים כבר יסד קרן שהקימה בתי ספר לשחורים בכל רחבי הדרום. במשך עשרים שנה הוא מימן יותר מ 5,300 בתי ספר כאלה, וברבים מהם גם בנה בתי מגורים למורים כתמיכה נוספת בבית הספר.
בנוסף, רוזנוולד בנה דיור ציבורי לאוכלוסייה האפרו-אמריקאית בשיקגו. הוא הורה שחלק מנכסיו חייב להיות מושכר לבעלי עסק אפרו-אמריקאים. בדרום ארצות הברית הוא הקים חנויות באזורים שבהם עסקים סירבו לתת שירות לאפרו-אמריקאים.
הפעיל האפרו-אמריקאי דו בויז כתב עליו "הוא היה יותר מנדבן. הוא היה מבקר נוקב אך עדין של הדמוקרטיה הגזענית שלנו".
בשנת 1917 ייסד את "קרן רוזנוולד", ותרם באמצעותה למעלה מ-70 מיליון דולר למטרות חינוך. 
מימן את הקמת מוזיאון המדע והתעשייה בשיקגו והיה פטרונו של אלוף השחמט שמואל רשבסקי.

מותו

נפטר באילינוי בשנת 1932. היה נשוי לאוגוסטה נוסבאום, ממנה היו לו חמישה ילדים.
טריניטי קולג' (דבלין)

טריניטי קולג' או  אוניברסיטת דבלין הוא  מוסד החינוך האקדמי העתיק ביותר באירלנד. המוסד הוקם בדבלין על ידי אליזבת הראשונה בשנת 1592 והוא ממוקם בלבה של דבלין, מול בית הפרלמנט הישן של אירלנד. טריניטי קולג' משתרע על 190 דונם, ומכיל בתוכו שילוב של מבנים חדשים וישנים, מספר חצרות נרחבות, ושני מגרשי דשא.
המוסד האקדמי מכיל קולג' ואוניברסיטה כאשר הקולג' מהווה למעשה את המוסד היחיד של האוניברסיטה, ובכך למעשה שני המוסדות הם אחד. ההבדל היחיד בין שני המוסדות הוא שבעוד הקולג' אחראי על תוכניות הלימודים, והסגל האקדמי, האקדמיה אחראית על אישור התארים של הבוגרים בקולג'.
נכון ל-2015 מרי רובינסון משמשת כצ'נסלור של האוניברסיטה.

היסטוריה

טרינטי הוקמה על פי צו מלכותי של המלכה אליזבת הראשונה ב-1592. רשויות העיר של דבלין העניקו לאוניברסיטה את אדמות המנזר "כל הקדושים", שנמצא אז מדרום מזרח לחומת העיר. במהלך השנים, עם התפשטותה של דבלין דרום מערבה, הפך הקולג' להיות מרכז העיר.
בשנותיו הראשונות טריניטי פתח את שעריו רק לבני הקהילה הפרוטסטנטים. בשנת 1793 נרשמו בקולג' ראשוני התלמידים הקתולים. בשנת 1873 בוטלו כל מבחני הקבלה הדתיים. בשנת 1904 נרשמה התלמידה הראשונה בטריניטי, ובשנת 1934 התקבלה אישה כפרופסור, לראשונה בתולדות האוניברסיטה.
בספריית האוניברסיטה מצויים ספרים עתיקים רבים, אשר הנודע בהם הוא "הספר של קלס" "Book of Kells", אשר כתיבתו מיוחסת לקדוש קולומבה (אם כי יש להניח כי נכתב על ידי נזירים מאוחרים יותר, והוקדש לקולומבה). הספר הוא מלאכת מופת של כתיבה דתית, והוא כולל קליגרפיה מרשימה וציורים מרהיבים. ספרייה זו משמשת גם כספריית הפקדה לספרים שיצאו לאור באירלנד ובבריטניה.
פיודור קודריאשוב

קריירת מועדונים

קודריאשוב נולד ביישוב מאמאקאן אשר נמצא במחוז אירקוטסק. בגיל 9 יחד עם המשפחה הוא עבר לעיר בראטסק. מיד אחרי אביו מסר אותו לאקדמיית הכדורגל של סיביריאק המקומי, שם קודריאשוב התחיל ישר לשחק בעמדת המגן השמאלי. בעונת 2003 הוא הופיע 3 פעמים בסגל הבוגר. בשנת 2004 רשם 14 הופעות והבקיע שער, כמו כן הוא רשם בכורה בגביע הלאומי. באותה שנה זכה קודריאשוב בהרכב הנבחרת עד-17 בטורניר בקראסנודר. באותו משחק נכח מנהל ספרטק מוסקבה סרגיי שאבלו אשר הזמין את קודריאשוב להיבדק בקבוצת הנוער של ספרטק.

ספרטק

במרץ 2005 קודריאשוב עבר לספרטק תמורת 30 אלף דולר. לדבריו, כמו אביו, הוא אהד את הקבוצה עוד מילדותו. בעונה הראשונה קודריאשוב שיחק בליגת הנוער. ב-2006 התחיל להתאמן עם הרכב הבוגרים כאחד מהמצטיינים בקבוצת הנוער, ובמחזור האחרון של הליגה קודריאשוב הופיע לראשונה במדי האדומים-לבנים מול קריליה סובטוב. ביוני 2008 הושאל לחימקי וחזר לספרטק בתום העונה. במחנה האימונים קודריאשוב תורגל הרבה בהרכב הבוגרים. בעונה החדשה הוא הופיע ב-11 משחקים כולל 2 במסגרת גביע אופ"א. במשחק מול סאטורן הוא קיבל שבר פתוח באף וזעזוע מוח. בשנת 2010 הופיע 9 בליגה וב-26 באוגוסט עבר בהשאלה לטום שם הופיע ב-10 משחקים.

קרסנודאר, גרוזני, רוסטוב וקאזאן

ב-29 באוגוסט קודריאשוב הושאל לקרסנודאר עם אופציה לרכישה בעדיפות ראשונה, אך המועדון לא מימש אותה. את הופעת הבכורה שלו הוא רשם ב-10 בספטמבר ניצחון 1:3 על רובין. ב-8 באוגוסט 2012 חתם חוזה ל-3 שנים בטרק וב-15 בינואר ביצע מעבר לרוסטוב וב-1 ביולי 2017 עבר לרובין קאזאן.

איסטנבול

בינואר 2019 עבר לאיסטנבול בשאקשהיר מליגת העל הטורקית בכדורגל. את הופעת הבכורה במדי איסטנבול ערך ב-18 בפברואר 2019 במסגרת המחזור ה-22 במשחק נגד אנטליאספור, שבו גם הבקיע את שער הבכורה שלו, שהיה גם שער הניצחון של המשחק, שאפשר לקבוצה לפתוח פער של 6 נקודות בצמרת טבלת הליגה.
אחרי 8 הופעות בקבוצה הוא עזב ב-20 ביוני 2019.

סוצ'י

ביולי 2019 חתם בסוצ'י. את הופעת הבכורה ערך במחזור הפתיחה של העונה, ב-13 ביולי, כשעלה כמחליף בדקה ה-75, בהפסד קבוצתו 1:0 לספרטק מוסקבה.
אשר טללים

ביוגרפיה

טללים נולד ב-1950 במרוקו בשם אשר בן-טולילה לאסתר ויעקב בן-טולילה. ממרוקו עברה המשפחה למאלגה שבספרד, וב-1960 עלה לישראל עם משפחתו. המשפחה התיישבה בבני ברק שם למד בבית ספר תיכון הדתי. ב-1968 התגייס טללים לחטיבת גולני ושירת בסיני בתקופת מלחמת ההתשה ובהמשך השתתף במלחמת יום הכיפורים. החוויות משתי מלחמות אלו היוו את הבסיס ליצירותיו הראשונות. גר תקופה ארוכה בירושלים. ב-1998 עבר טללים עם אשתו השנייה, רונית, לגור בלונדון שם הוא מלמד בבית מספר הלאומי לקולנוע וטלוויזיה (NFTS) תוך שהוא מביים ומפיק סרטים באנגליה ובישראל.

משפחתו

טללים נישא בנישואים ראשונים למירי (לבית פיליפ) ונולדו לו 2 ילדים (ענהאל ותום קרלוס). נישא שנית לרונית (לבית יואלי) ונולדו לו 2 ילדים נוספים (אביגיל ויהונתן). 
הבן, תום קרלוס, שנקרא על שם דודו, קרלוס בן-טולילה (אחיו הצעיר של אשר), שנהרג ב-1973 במהלך מלחמת יום כיפור, הוא מלחין, כותב, מתכנת וסולן
אמונה בסיסית

קטגוריות של אמונות

תורת ההכרה קובעת כי לכל האמונות חייב להיות הצדקה על מנת להאמין, אמונות בסיס מחולקות לשתי קטגוריות:
אמונות שהן מבוססות כראוי, בכך שהן אינן תלויות בהצדקה של אמונות אחרות, אלא במשהו מחוץ לתחום האמונה.
אמונות הנובעות מאמונה בסיסית אחת או יותר, ולכן תלויות באמונות בסיסיות לגבי תוקפן.
ג'ייסון מקאסלין

ביוגרפיה

מקאסלין הוא ממוצא אירי.
מקאסלין, יליד טורונטו, התחיל לנגן בגיטרת בס כשהיה בן 14 כחבר בלהקת הנקראת "דעה קדומה" עם המתופף לשעבר של אבריל לאבין, מאט בראן, ושכנים בשכונה שגר. 
מקאסלין הצטרף ללהקה כחבר אחרון בפברואר 1999, כמחליף למארק סיפוקלוק. סאם 41 הוחתמה רק כמה חודשים אחרי שהוא הצטרף. מכיוון שהצטרף אחרון, הוא נאלץ לנגן על גיטרת בס.
לפני שהצטרף לסאם 41, היה מקאסלין סדרן בקולנוע. הוא כנראה קיבל את הכינוי "קון" מחברו ללהקה, דריק ויבלי בתיכון, כי לעיתים קרובות הוא היה אוכל גביעי גלידה לארוחת צהריים (למרות שעכשיו הוא סובל מלקטוזה, ולא יכול יותר לאכול גלידות).
למקסאלין פרויקט צד שנקרא The Operation M.D., בו הוא משתתף עם טוד מורס. כינויו בפרויקט הזה הוא ד"ר דינאמיט.
מקסאלין נישא לחברתו מהתיכון, שאנון בואלט (לאחר שהיו ביחד 9-8 שנים) ב-5 בספטמבר 2008. בחתונתו ניגנו דריק וויבלי מסאם 41 וטום טאקר (נגן הליווי שמחליף את דייב) את "one" של U2 ואת "Pieces" של סאם 41.
מיכאל נבון

ביוגרפיה

נבון נולד בקישינב בתקופה שהייתה תחת שליטת ברית המועצות, בנם של אאורל ופולי סימשה. בתקופת השואה אביו נרצח כשהיה תינוק ואמו נמלטה עמו לפריז. הוא התחנך בבית ספר קתולי ובדצמבר 1948 עלה עם אמו לישראל. למד בבית הספר היסודי "לדוגמה" בתל אביב ובתיכון שבח. בנובמבר 1958 התגייס לצה"ל והחל בקורס טיס מס' 32. במהלך הקורס עבר למגמת נווטים וב-1961 סיים בהצטיינות את קורס מס' 33. שירת בטייסת 110 ובטייסת 103. בשנים 1966 עד 1974 שירת בלהק המודיעין. לאחר מכן שירת כראש ענף תקציבים במינהל תקציבים וביקורת של חיל האוויר וב-1979 מונה לראש המינהל בדרגת אלוף-משנה. בשנים 1989 עד 1997 שירת כראש אגף התקציבים במשרד הביטחון והיועץ הכספי לרמטכ"ל. 
לאחר שחרורו כיהן כמנכ"ל "משען" במהלך 1998. שימש סגן ראש לשכת הקשר נתיב במשרד ראש הממשלה, יועץ כלכלי של המטה לביטחון לאומי, ודירקטור בחברות בהם גרנית הכרמל, סונול, סופרגז, הבנק הבינלאומי למשכנתאות. כמו כן כיהן כיו"ר הדירקטוריון של חברת "יובל חינוך" של עיריית תל אביב-יפו, חבר במועצת מכבי שירותי בריאות ודירקטור בעמותת בתי החולים הציבוריים.
נבון בעל תואר ראשון בכלכלה ומדע המדינה ותואר שני בכלכלה מאוניברסיטת תל אביב, בעל תואר ראשון ושני במשפטים ומוסמך לעריכת דין. נמנה עם הנהלת המועצה לשלום ולביטחון.
הנס המלכותי של אוסטרליה

יחסי הסמל

הדגל יכול להיות מוצג בשני יחסים: 1:2 ו- 22:31. יחס 1:2 הוא היחס המקובל בדגלי צי. יחס 22:31 יוצר סימטריה בדגל, כאשר גבול הדגל הוא בעובי שתי יחידות, וכל אחד מששת הסמלים מוצג כריבוע של 9×9 יחידות.
ג'ונגל ספיד

חוקי המשחק

המשחק מורכב מקלפים עם סמלים דומים. כל הקלפים מחולקים למשתתפים באופן שווה עם הלוגו למעלה. במרכז המשחק עומד מוט מעץ הנקרא טוטם, הנמצא במרחק שווה מכל השחקנים. במידה ונשארים קלפים שלא חולקו הם מונחים מתחת לטוטם. כל שחקן חושף בתורו את הקלף שלו מראש החבילה, כאשר הקלף מורם כלפי השחקנים האחרים, כדי שהשחקנים האחרים יראו את הקלף ראשון ולא ייווצר יתרון לא הוגן. המשחק מתבצע בכיוון השעון והקלפים מונחים אחד על גבי השני כאשר בכל תור השחקן מניח קלף נוסף מחבילת המשחק שלו.
כאשר אחד השחקנים חושף קלף זהה בסמלו לקלף של אחד המשתתפים האחרים, השניים יתחרו ביניהם מי יתפוס את הטוטם שבמרכז הכי מהר. במצב שבו שני המשתתפים תפסו את הטוטם יחדיו הזוכה בטוטם הוא בעל מספר האצבעות הכי גבוה האוחזות בטוטם. במידה ומספר האצבעות שווה הזוכה בטוטם הוא זה שאוחז בטוטם נמוך יותר. המפסיד לוקח את כל הקלפים הפתוחים שלו ושל יריבו ובמידה ויש, גם את הקלפים מתחת לטוטם במרכז, ומצרף אותם לחבילת הקלפים שלו, והתור עובר אליו.
המנצח במשחק הוא זה שנפטר מכל קלפיו ראשון.

גרסת המשחק בwii

משחק הווידאו ג'ונגל ספיד, שפותח על ידי חברת פלייפול אנטרטיינמנט (Playful Entertainment), הופץ לראשונה לשירות WiiWare של Nintedo Wii בצפון אמריקה ב-12 בינואר 2009. משחק הווידאו מאפשר מקסימום של שמונה משתתפים, כאשר כל שני שחקנים יכולים לחלוק שלט Wii אחד. המשחק מוסיף מספר אפקטים חדשים לבחירה, כמו טשטוש הקלפים, דבר המקשה על השחקנים לראותם.